പെഗസസ് ഫോണ് ചോര്ത്തല്: അന്വേഷണവുമായി എം.പി കുവൈത്ത് സിറ്റി: പെഗസസ് ഫോണ് ചോര്ത്തല് വിവാദത്തിെന്റ പശ്ചാത്തലത്തില് ഇതുമായി ബന്ധപ്പെട്ട് ആഭ്യന്തരമന്ത്രിയോട് ചോദ്യം ഉന്നയിച്ച് പാര്ലമെന്റ് അംഗം.കുവൈത്തും ഫോണ് ചോര്ത്തലിന് ഇരായായിട്ടുണ്ടോ എന്നും വിഷയത്തില് അന്വേഷണം നടത്തിയോ എന്നും വിവരങ്ങള് സുരക്ഷിതമാക്കാനും ഫോണ് ചോര്ത്തല് തടയാനും എന്തൊക്കെ നടപടികളാണ് സ്വീകരിച്ചത് എന്നുമാണ് ഉസാമ അല് ഷാഹീന് എം.പി അന്വേഷിച്ചത്. ഇസ്രായേലി കമ്ബനിയായ എന്.എസ്.ഒ നിര്മിച്ച് വിപണിയിലെത്തിച്ച സ്പൈവെയറാണ് പെഗസസ്.ഇത് ഒരാളുടെ കമ്ബ്യൂട്ടറിലോ ഫോണിലോ ലാപ്ടോപ്പിലോ കടന്ന് അതിലെ വിവരങ്ങള് അനധികൃതമായി മറ്റൊരു സര്വറിലേക്ക് മാറ്റും. ഈ വിവരങ്ങള് ആഗോളതലത്തില് കൃത്യമായി പരിശോധിച്ച വിദേശ സര്ക്കാറുകള്ക്ക് മാത്രമേ കൈമാറുകയുള്ളൂവെന്നാണ് കമ്ബനി അവകാശപ്പെടുന്നത്. ആയിരക്കണക്കിന് ആളുകളുടെ വിവരങ്ങള് ചോര്ത്തിയതായാണ് റിപ്പോര്ട്ടുകള്.